
Per què utilitzar un servei telemàtic 


Com a professionals de l'ensenyament, en moltes ocasions haureu reflexionat sobre 
les implicacions que comporta el fet de pertànyer a un col-lectiu que comparteix 
objectius i interessos comuns. 

Com a membres d'aquest col-lectiu podeu tenir moltes coses que aportar, 
comunicar informacions, compartir experiències i realitzar-les amb els vostres 
alumnes... 

Ara disposem d'una tecnologia, la telemàtica, que possibilita la comunicació entre 
els components d'un determinat col-lectiu trencant les barreres d'espai i de temps 
que dificulten aquest contacte, generador d'un gran ventall de possibilitats 
educatives. 

El fet que alumnes de diferents cultures i condicions que conviuen a les escoles del 
nostre país puguin estar en contacte, no afavoreix només un apropament no permès 
per la distància física que pugui haver entre ells sinó que, pedagògicament, resulta 
molt interessant veure com els alumnes posen en comú diferents maneres de 
realitzar una mateixa tasca. 

Per altra banda, la col-laboració i l'intercanvi dels seus treballs pot resultar molt 
enriquidor i tenir una repercussió que va més enllà de la pròpia escola i, d'aquesta 
manera, contribuir a que els nois entenguin una mica millor les diferències 
individuals que es donen a la nostra societat. 


A més, la idea d'utilitzar eines telemàtiques en el context educatiu es fonamenta en 
el fet que possibilita la interdisciplinarietat entre les diverses àrees del currículum, 
posa en contacte alumnes de diferents edats, cultures i origen, i facilita la creació 
d'una audiència real, amb tot el ventall de possibilitats educatives que això 
comporta. 
La Xarxa Telemàtica Educativa de Catalunya (XTEC) ha estat dissenyada amb la 
finalitat de donar servei a alumnes i professors. Des del Programa d'informàtica 
educativa (PIE) us convidem i us animem a participar en un programa d'acollida a 
l'ús de la XTEC amb el qual es pretén: 
- Formar els professionals de l'ensenyament en la utilització de la XTEC. 
. Donar-los a conèixer el ventall de possibilitats que ofereix aquest servei en 
el treball d'aula, amb la finalitat que estiguin en condicions d'engrescar els 
seus alumnes a que l'utilitzin. 
Nosaltres us oferim tot el suport tècnic i d'assessorament pedagògic que calgui 
perquè pugueu conèixer quines són les aplicacions de la telemàtica en la vostra 
pràctica docent. 
Es portaran a terme las activitats segients: 

1. Comunicació entre escoles via missatgeria. 

2. "Bústia de dibuixos". 

3. "El taller dels invents". 

4. Participació en un teledebat. 
Si decidiu participar en aquest programa us recomanem que porteu a terme: 

- L'activitat 1. 

- Una (com a mínim) de les activitats 2 o 3 que utilitzen la tècnica de 
transmissió de fitxers (Hermes). 

- La participació en un teledebat. 

Si voleu rebre més informació, podeu dirigir-vos a 
Ma. Lluisa Penín (PIE). 
Avinguda Francesc Cambó 21, 4t, 


08003 Barcelona. 
Telèfon: 310.02.12. 


Fases en què està estructurat el programa d'acollida 
Descripció de les fases 


El programa d'acollida comprèn tres fases, estructurades atenent a la dificultat que 
comporta la realització de les activitats subjacents. 
Cal assenyalar que tots els centres es podran incorporar al programa en el moment 
que ho desitgin. 
PRIMERA FASE: 
- Introducció a la utilització del servei de missatgeria. 
SEGONA FASE: 
- Transmissió de fitxers: HERMES. 
TERCERA FASE: 
. Àgora: el teledebat. 
Cadascuna d'aquestes fases... 
..comportarà dos moments: 
- Un primer pas de formació del professorat en la utilització de l'eina. 
. Un segon moment (que implicarà professors i alumnes) de participació en 
diferents activitats de comunicació entre diverses escoles. 
El pas d'una fase a l'altra es realitzarà un cop que, com a professors, considereu 
que els vostres alumnes han superat el pas l'anterior..., tot i que podeu continuar 
realitzant activitats d'una determinada fase encara que entreu en una posterior. 
Participar en aquest programa Significa assumir un cert compromís a l'hora 
d'intervenir en les seves fases. No es tracta que hi dediqueu una gran quantitat de 
temps a la preparació de les activitats, però Sí resulta convenient un mínim 
compromís per tal d'obtenir resultats satisfactoris. 


Comunicació entre escoles via missatgeria 
Per què utilitzar el servei de missatgeria72 


La idea d'utilitzar aquest servei es fonamenta en el fet que possibilita la transmissió 
personalitzada de missatges, de la qual es desprenen moltes i molt diverses 
possibilitats d'utilització en el context educatiu. 

El servei de missatgeria es realitza mitjançant la xarxa videotex. A partir d'aquest 
servei és possible trametre, alhora, missatges de deu línies fins a un total de deu 
destinataris. 


Us proposem les activitats seguents 
Activitats dirigides al professor: 


En un primer moment, i per tal que us hi aneu familiaritzant, haureu de posar-vos 
en contacte amb nosaltres utilitzant aquest servei. 


Un cop creieu que hi teniu prou habilitat, us facilitarem els codis d'usuari d'algunes 
escoles per tal que animeu els vostres alumnes a establir comunicació amb els seus 
iguals d'altres centres. 
Per tal que assoliu aquesta habilitat us proposem que: 

- Entreu al programa Olimp. 

. Connecteu amb el servei de videotex de la XTEC. 

- Entreu al servei de missatgeria. 
Trobareu un missatge nostre de salutació inicial i benvinguda al programa 
d'acollida. 

- Envieu un primer missatge a l'usuari PIECPENIN, l'espereml 
Us recordem que heu d'accedir al servei de missatgeria via videotex XTEC. 
Posteriorment, cal que seleccioneu l'opció 1 (missatgeria) i que teclegeu el vostre 
identificador, la pròxima pantalla us presentarà un menú amb diferents opcions. 
Una d'aquestes opcions és "enviar un missatge". Les instruccions concretes per 
transmetre aquest missatge es troben a la documentació de la XTEC. 
Cal que us identifiqueu en aquest primer missatge. Podeu fer constar el vostre 
nom, el nivell dels alumnes amb què treballeu, el centre, el que espereu de la vostra 
participació en aquestes activitats... 
Com a resposta, nosaltres us proporcionarem els codis de diverses escoles amb les 
quals podreu posar-vos en contacte. 
És important que abans d'utilitzar l'eina amb els vostres alumnes hi estigueu ben 
familiaritzats, per això no dubteu en enviar-nos tants missatges com creieu 
convenients fins que considereu que ja heu assolit l'habilitat que cal pel treball a 
l'aula, nosaltres contestarem puntualment els vostres missatges. 


Activitats dirigides a l'alumne: 


Activitats de presentació: Posar-se en contacte amb una escola o escoles: 

Els primers contactes poden ser de benvinguda, de presentació. Convé que es 
realitzin d'una manera engrescadora: donar pistes perquè l'altre centre endevini 
quina és la vostra escola, a quina distància esteu, quin curs sou, quines activitats 
us agradaria fer conjuntament, podeu parlar dels vostres barris respectius... 


Activitats de regularització i treball de diferents àrees del currículum 

Amb la finalitat de regularitzar la comunicació es poden proposar endevinalles, 
resolucions de problemes concrets, intercanvi de notícies entre alumnes i 
professors, treball a l'àrea de llengies enviant missatges en català, castellà, francès, 
anglès..., comentaris d'esdeveniments, intercanvi de propostes entre els professors 
per tal de millorar les activitats..., les possibilitats són nombrosesl 


Activitats de valoració 

Alumnes i professors intercanvien opinions sobre com va funcionant l'experiència. 
Des del PIE desitgem que ens tingueu regularment informats sobre com es va 
desenvolupant l'activitat, esperem propostes de millora, suggeriments, activitats 
noves... envieu els vostres comentaris a l'usuari "PIECPENIN", prometem 
respondrells totsi 


Hermes: La transmissió de fitxers 
Què ens aporta el transmissor de fitxers a la nostra pràctica docent2 


Com a transmissor de fitxers, Hermes està organitzat en bústies, creades per 
recollir qualsevol arxiu que desitgeu enviar. 

A Hermes podeu trametre QUALSEVOL TIPUS DE MATERIAL, realitzat amb 
qualsevol tipus de programes (textos amb FramevvorX, VVordPerfect, etc... dibuixos 
amb Deluxe Paint, Paint Brush, Autosxetch...), també podeu trametre programes 
que hagueu realitzat vosaltres mateixos i que vulgueu donar a conèixer... hi ha 
moltes possibilitats' 

La millor manera, però, d'entendre les possibilitats educatives d'Hermes i el seu 
potencial com a dinamitzador d'intercanvi cultural (i intercultural) és que us animeu 
i engresqueu els vostres alumnes a participar en activitats concretes relacionades 
amb aquesta tecnologia, com per exemple les que us proposem a continuació. 


Transmissió de fitxers a partir d'Hermes 


Un cop establerta una comunicació positiva entre els alumnes via missatgeria, ja 
estareu en condicions de treballar amb Hermes, el transmissor de fitxers. 

Us recordem que hi podeu accedir mitjançant l'opció Duplex del programa Olimp. 
Les instruccions concretes per utilitzar el transmissor de fitxers són a la 
documentació de la XTEC. 

Quan estigueu familiaritzats amb l'eina, podreu introduir els vostres alumnes a la 
utilització d'aquest instrument per tal d'aprofundir en la comunicació ja establerta, i 
d'afavorir el coneixement entre els diferents grups d'alumnes. 


Us proposem les activitats seguents 


Activitats dirigides al professor: 

- Recomanem que abans d'utilitzar Hermes amb els alumnes us familiaritzeu 
amb aquest programa. Podeu començar recuperant alguns dels arxius que 
tenim a les diferents bústies (per exemple a la bústia dels dibuixos) i que us 
hem preparat com a exemple (en particular podeu recuperar — l'arxiu 
anomenat "INFORDI" de la bústia "DIBUIXOS", que correspon a un fitxer 
Framevvort on trobareu informació complementària sobre la primera de les 
activitats descrites a continuació, aquesta informació s'actualitzarà 
regularment). 

Si no disposeu de Framevvort, podeu recuperar l'arxiu "INFORDT". Aquest 
fitxer conté la mateixa informació, però en codi ASCII, utilitzable en la 
majoria dels processadors de textos. 


Activitats dirigides als alumnes: 


La bústia de dibuixos 

Dins d'Hermes trobareu una bústia anomenada "Dibuixos", aquesta bústia recollirà 
dibuixos enviats per nens de diferents escoles amb la finalitat que els pugui 
recuperar tothom que ho desitgi. Ahl, dins de la bústia trobareu un fitxer que 
explica l'activitat. 

Algunes de les activitats que es poden realitzar són: 

. Dibuixos de presentació de l'escola, del grup en particular... (recomanat per 
als cicles inicial, mitjà i superior). 

. Dibuixos de representació de festivitats importants que se celebren a l'escola 
com la Castanyada, Nadal, el Carnestoltes, Sant Jordi... (cicles I, M, S). 

. Dibuixos del vostre barri (cicles I, M, S). 

. Dibuixos de la vostra família (cicles I, M). 

. Dibuixos dels vostres professors (cicles L, M, S). 

. Dibuixos relacionats amb centres d'interès (cicles I, M, S). 

. Col.laboració en la realització de dibuixos per ser utilitzats pels petits, com 
aliments, vestits segons les estacions de l'any, transports, mitjans de 
comunicació...(cicles M, S). 

. Disseny de portades per a revistes escolars (cicles M, S). 

- Ilustració d'esdeveniments actuals importants (cicle S). 

- Il.lustració d'esdeveniments importants de la història de la humanitat (cicles 
M, S). 

- Podeu intercanviar dibuixos de postals per Nadal, màscares per al 
Carnestoltes... 

Tots els dibuixos poden anar acompanyats d'un comentari explicatiu. Com a últim 
pas, és important considerar les possibilitats d'utilitzar conjuntament la missatgeria 
i el transmissor de fitxers, us podeu enviar missatges i encarregar-vos portades de 
revistes escolars, col-laboracions d'escoles de secundària amb primària en la 
realització de dibuixos relacionats amb centres d'interès per als més petits... 

Us animem a participar en aquesta activitat amb la finalitat de crear una bústia ben 
completa i útil per a tothom i, és clar, esperem les vostres propostes i Opinions. 

A la bústia tenim alguns dibuixos realitzats per nens de diferents escoles. Si voleu 
els podeu veure, i animar-vos a realitzar aquesta activitat, coordinada per Ma. 
Lluisa Penín (PIECPENIN). 


I: Cicles Inicial 
M: Cicle Mitjà 
S: — Cicle Superior 


El taller dels inventsEls invents poden viatjar... Què com2 

I tant que poden viatjar. Només cal triar l'opció Hermes des d'Olimp, i localitzar la 
bústia INVENTS. 

Allà hi trobareu propostes d'invents (senzills, no tan senzills, més difícils...), 
preguntes sobre màquines que no funcionen, pistes, solucions..., a més hi trobareu 
ganes de rebre les vostres respostes-solucions. 


Aquesta activitat, coordinada per l'Aurea Libori (PIECLIBORI, no solament us 
permetrà practicar la transmissió de fitxers, sinó també la mecànica, la història, les 
matemàtiques... i la imaginació, perquè... 
. haureu de recuperar la proposta d'invent o les pistes per fer funcionar la 
màquina que no funciona o el calaix de les peces que han de servir o... 
. haureu de convertir la vostra classe en un laboratori, en un taller, en un 
centre d'investigació. 
sereu uns redactors i dibuixants quan expliqueu si teniu problemes amb 
l'invent, quan suggeriu modificacions i quan proposeu un resultat, 
- i tornareu a ser uns "telemàtics" quan trameteu els vostres fitxers. 
Si voleu més informació sobre aquesta activitat importeu el fitxer FramevvorX 
"INFORIN" (o el fitxer ASCH "INFORIT") de la bústia INVENTS. 


Àgora: El Teledebat" 


Aquesta última fase comprèn la participació d'alumnes i professors en una sèrie de 
debats via telemàtica. Aquesta activitat suposa un major nivell de comunicació i de 
complexitat que les anteriors. Si desitgeu participar-hi, haureu d'accedir al 
programa Àgora a partir de l'opció Duplex del programa Olimp. Àgora és un 
entorn estructurat en temes i debats. Alguns d'ells són de caràcter privat, on la 
participació està controlada pel moderador, i d'altres són del domini públic. 


Us oferim diferents possibilitats: 


Festes i tradicions a l'escola 

nivells de cicle inicial i mitjà de primària 

Aquest debat recollirà intervencions relacionades amb les festes i tradicions que se 
celebren a l'escola. Ens heu de dir com és la vostra festa. Si hi participeu, és 
possible que alguna escola es posi en contacte amb vosaltres per visitar-vos, o 
potser sereu vosaltres els que voldreu saber com fan la festa a una altra escola..., i 
fins i tot anar a veure-lal Hi haurà la possibilitat de demanar ajuts per pagar el 
viatge. Si us interessa el tema i voleu més informació entreu al programa ÀGORA, 
concretament al debat "FESTES", que coordina en Jordi Almacellas 
(CRANALMACEL). 


El personatge és 


nivells 5è i 6è 

Cada dos mesos es convidarà un personatge a participar al debat (la seva 
identitat romandrà, inicialment, secreta) de prestigi al món de l'esport, la cultura, la 
comunicació... 

En un primer moment, es donaran orientacions perquè els alumnes endevinin el 
personatge, posteriorment, un cop descobert, començaran les intervencions, que 
podran ser preguntes adreçades al mateix personatge, valoracions en relació 
a la seva tasca, o bé podran girar al voltant del tema amb el qual té relació el 
personatge. Si hi voleu participar ja ho sabeu, entreu a Àgora, al debat 
"PERSONAT". El coordina Carlos García-Alzórriz (LASSGARCIA). 


La notícia del mes 


nivells 7è i 8è 

Les intervencions hauran de girar al voltant d'un tema relacionat amb notícies 
d'interès general que s'hagin produit durant el període que es concreti. Recordeu 
que per accedir-hi heu d'entrar a Àgora i, posteriorment, al debat "PREMSA". Ahl 
aquesta activitat la coordina Mar Fontcuberta (PIECFONTCUB). 

Tots els debats aniran encapçalats per una intervenció inicial que explicarà 
l'activitat. Com a pràctica inicial, abans de començar el vostre treball amb els 
alumnes, podeu importar i llegir aquestes intervencions. Si ho desitgeu, també 
podeu realitzar una intervenció de salutació dins del tema "SALUTACIONS" de 
qualsevol dels debats esmentats. 

Com ja hem indicat, cada debat està recomanat per uns nivells en particular, però la 
participació està oberta a qualsevol nivell que hi vulgui participar. 

Volem remarcar que totes les activitats del Programa d'Acollida es portaran a 
terme durant tot l'any, per tal que cada escola s'hi pugui incorporar quan ho cregui 
convenient. 


Document preparat per: 


Mé Lluisa Penin 
Aurea Libori 
Jordi Castells 


